સોશિયલ મીડિયાના જમાનામાં ટ્વિટરે કમાલ કરી દીધી. અમિતાભ બચ્ચન અને શ્રીદેવી જેવા મારા અત્યંત ચહીતા કલાકારોને મારા કમ્પ્યુટર અને મોબાઇલમાં મારી સમક્ષ લાવીને મૂકી દીધા. દિવાળી, હોળી, પોંગલ વગેરે પ્રસંગોએ શ્રીદેવી શુભેચ્છાઓ પાઠવતી ટ્વિટ કરવી અને એની ટ્વિટનો જવાબ આપી એને પણ સામે શુભેચ્છાઓ આપવી એ એક નિયમ બની ગયો, કદાચ એને અથવાતો એનું ટ્વિટર હેન્ડલ ઓપરેટ કરતા સ્ટાફને ખ્યાલ આવી ગયો હશે કે આ જણ શ્રી નો મોટો ફેન લાગે છે એટલે અમુક સમય બાદ મારી શુભેચ્છાઓની લગભગ તમામ ટ્વિટને લાઈક કરવામાં આવવા લાગી અને આવું તો ઘણીવાર બન્યું જ્યારે શ્રીદેવીએ મારી શુભેચ્છાને લગતી ટ્વિટ લાઈક કરી હોય. શ્રીદેવીએ મારા કહેવા પર મને મારી પ્રથમ ઈ-નવલકથા શાંતનુના લોન્ચ પર All the best કહ્યું ત્યારે શાહબુદ્દીન રાઠોડ કહે છે કે મારે અને સ્વર્ગને જાણે હાથવેંતનું જ છેટું રહી ગયું.